**«Қазақстан-2050» Стратегиясы:**

**бір халық – бір ел – бір тағдыр»**



**Сынып сағатының барысы:**

1. ***Сынып жетекшісінің кіріспе сөзі:***

Астанадағы Бейбітшілік және келісім сарайында Қазақстан Республикасының Президенті, Қазақстан халқы Ассамблеясының Төрағасы Нұрсұлтан Назарбаевтың қатысуымен «Қазақстан-2050» Стратегиясы: бір халық – бір ел – бір тағдыр» тақырыбында Қазақстан халқы Ассамблеясының мерейтойлық ХХ сессиясы өтті.

Сессия жұмысына еліміздің барлық аймақтарынан Ассамблея мүшелері, республикалық және өңірлік этномәдени бірлестіктердің төрағалары, Парламент депутаттары, орталық атқарушы органдардың, саяси партиялардың, діни бірлестіктердің, үкіметтік емес ұйымдардың басшылары, елімізде тіркелген шетелдік дипломатиялық миссиялардың жетекшілері, ғылыми және шығармашылық интеллигенция мен бұқаралық ақпарат құралдарының өкілдері қатысты.

Қазақстан халқы Ассамблеясының сессиясында Мемлекет басшысы Нұрсұлтан Назарбаев сөз сөйледі.

1. ***Нұрсұлтан Назарбаевтың сөзінен үзінді тыңдау:***

Қымбатты отандастар!

Қадірлі қауым!

Қасиетті қазақ жерін тату­лық­тың тал­бесігі етіп, бейбітшілікке бөлеген Қа­зақстан халқы Ассам­блеясы биыл кәмелетке толды.

Ел тәуелсіздігінің ең жауапты кезе­ңін­де бірлігіміздің бастауы болсын деп қолымызбен құрған Ассамблеяның дүние­ге келгеніне 18 жыл.

Осы аралықта ол өзінің өмір­шең­­дігін көрсетіп, біздің бейбіт қо­ғамның ажырамас бөлігіне айналды.

Елдіктің өлшемі, тұрақтылық­тың тұт­қасы болды.

Қазақстан халқы Ассамблея­сы­ның мерейтойлық 20 сессиясын «Бір халық – бір ел – бір тағдыр» деп атауымыздың астарында үлкен мән бар.

Кезінде тағдырдың жазуымен қасиет­ті қазақ даласына сан түрлі ұлт өкілдері қоныс тепкен еді.

Бүгінде олар тегі басқа болған­мен тең­дігі бір, қаны бөлек бол­ғанмен жаны бір, арманы ортақ біртұтас халыққа айналды.

Туған елдің туының астында бірігіп, туған жердің тұғырын биік етуге бел шеш­кен азаматтарды бір тағдыр күтеді.

Осылай, елдігіміздің ертеңі ошақ­тың үш тағаны сияқты «бір ха­лық – бір ел – бір тағдыр» деген үш сөзге сыйып тұр.

Бірлігі берекелі, тірлігі мере­ке­лі, ынтымағы жарасқан елдің ғана ырыс-несібесі мол болмақ.

Осыны халқымыз бек түсініп, бір­лі­гіне бекем болды.

Ел иесі – қазақ халқы да ешкім­ге шет­қақпайлық көрсеткен жоқ.

Ұлтына, тілі мен діліне қарамай барша этнос өкілдерінің теңдігін Ата Заңымызда айқындап алдық.

Табысқа тоқмейілсіп, тоқырап қалмай, алыс болашағымыздың темірқазығы – «Қазақстан-2050» Стратегиясын қа­былдадық.

Онда ең басты 7 басымдықтың бірі – Жаңа қазақстандық патрио­тизм­нің түп қазығы ретінде ел бір­лігін басты назарға алдық.

Менің тапсырмаммен да­йын­далған Қазақстан халқы Ассам­блеясын да­мы­тудың 2020 жылға дейінгі тұжы­рым­дамасы да айрықша маңызды құжат.

Бүгінгі сессияда салиқалы ой­лар­ айтылып, тағдырлы шешімдер қабылданары­на сенемін.

Қазақстан – этностық жанжалдардан азат аумақ.

Экономикалық және әлеумет­тік-саяси реформалар этносаралық тағаттылық пен үйлесімнің арқа­сында табысты жүргізілді.

Бейбітшілік пен тыныштық әр үйдің баға жетпес байлығына айналды.

Бүгін біз Ассамблея – тұтастай Қа­зақ­стан халқы деп толық негіз­бен айта аламыз!

Барлық он жеті миллион!

Бүгін Ассамблея – тұрақтылық пен қо­ғамдық келісімнің сенімді, берік ір­ге­тасы.

Ассамблея тарихы – ел тарихы, халық тарихы.

1. ***Оқушылармен сұхбат.***

**«Қазақстан-2050» Стра­те­гиясы: бір халық – бір ел – бір тағдыр».**

Неге біз бұлай айта аламыз? ***(Оқушылар жауаптары)***

***Мұғалімнің тұжырымы*** : Өйткені, «бір халық» – бұл бар­лы­ғы­мыз үшін ортақ ұлттық мүдделер.

«Бір ел» – бұл барлығымыз үшін ор­тақ Отан.

«Бір тағдыр» – бұл біз бірге жү­ріп өткен қиындықтар мен же­ңістер!

Бұл біздің ортақ келешегіміз – игілікті және өсіп-өркендеген Қазақстан!

***Мұғалім:*** Бүгінде әлемдік экономикада «белгі­сіз­дік белесі» келе жатыр.

Дамыған елдердің рейтингтері төмен­деуде, рецессияның жаңа толқынын күту күшейе түсуде.

Кипрде болған жақындағы оқиғалар адамдардың игілігіне тікелей ықпал ететін қаржы тәуе­келдері қаншалықты күрделі болатынын көрсетіп берді.

Бұл – алаңдатарлық дабыл.

Әлемдегі экономикалық жағдай біз мұқият бақылап отырған эт­но­мә­дени ахуал трендтеріне ықпал етеді.

Қазіргі дәуірдің шешуші пара­доксі әлемде бір мезгілде екі үрдіс: унифика­ция жағына және үлкен әртүрлілік жа­ғына іс-қимыл танытатынына барып тіреледі.

Әлем қарапайымданып емес, күрде­лі­леніп барады.

Тек Еуропаға ғана мил­­лион-мил­лион­даған мигранттар келіп жатыр.

Біреулер үшін бұл құбылыс табиғи, ал екіншілері үшін апатты көрінеді.

Барған сайын шетін ритори­ка­ның дауысы қатты естілуде.

Мультикультурализмнің бұ­рын­ғы прак­тикасы өзін тауыс­қа­ны айқындала түсуде.

Тіпті болашақта Еуропа мем­ле­кет­тері­нің «өзін өзі жоятыны» туралы кітаптар пайда болуда.

Біз Қазақстан халқы Ассамблея­сы­ның барлық жиырма сессиясы бойына нақ осындай саясат жүр­гізіп келеміз.

Және бұл саясат өзін толық ақтады!

Тәуелсіздік жылдарында этнос­ара­лық бірліктің моделі жасалды.

Іс жүзінде азаматтарымыздың тең құқығы мен мүмкіндігін, өмір сапасы мен қауіпсіздігін қам­тамасыз еттік.

1. ***Үнтаспадан түрлі ұлт өкілдерінің пікірлерін тыңдау:***

Зураб Бобохидзе Атыраудан былай деп жазады:

«Менің үйім, менің отбасым, бауырларым, үш балам, бес немерем осында.

Тәуелсіздік жағдайында мен грузин болғаным үшін бірде-бір рет өз елімнің өмірінен шет қалу сезімін басымнан өткерген емеспін».

Бүгінде біздің көптеген азаматтарымыз осылай дей алады.

1. ***Нұрсұлтан Назарбаевтың сөзінен үзінді тыңдау:***

Құрметті қазақстандықтар!

Бүгінде әлем өзгеріп жатыр.

Онда көптеген оқшаулағыш сызық­тар: өңірлік және конфес­сия­лық, әлеу­меттік және мәдени, тілдік және этностық сызықтар пайда болуда.

Жаңа жағдайларда, біз 2050 жылға дейінгі Стратегияға аяқ­ басқан кезде қо­ғамның көп­қыр­лылығын өзіміздің пайдамызға жарата білуге тиіспіз.

Жаңа жағдайларда Ассамблея нағыз жалпыазаматтық, саяса­түс­тілік және жалпыхалықтық институт болуы тиіс.

Мен мынаны атап көрсетемін: Ассамблеяның XXI ғасырдағы миссиясы тарылып емес, кеңейіп келеді!

Өкінішке қарай, мұны барлығы бір­дей, тіпті шенеуніктер де түсіне бер­мейді.

Кейбіреулер ҚХА-ға қарап, «ескіше» – бұл этностық азшы­лық­тың өкілдігі деп ойлайды.

Мен түсінбейтіндерге немесе түсінгісі келмейтіндерге бүгінде Ассамблеяның не екенін айтқым келеді.

Оны БҰҰ-да, ЕҚЫҰ-да, АӨСШК-де таныды.

Ассамблея – бүкілхалықтық өкіл­дік!

Нақ сондықтан Ассамблеяға өзім жетекшілік етемін!

Нақ сондықтан мен бүгінде Ас­сам­блея – бұл барлық 17 миллион­дық қазақстандық дедім!

Ассамблеяның ең басты міндеті – еліміздегі қоғамдық келісім.

Ал ұлтаралық татулық мәсе­ле­сі Ассамблеяның сан қырлы қыз­метінің бір парасы ғана.

Қазақстандағы қоғамдық ке­лі­сім – ең алдымен қазақтың келісімі екенін мықтап есте ұстаған абзал.

Татулық пен тұрақтылық ел иесі ретінде ең алдымен қазаққа керек.

Қазақтың ынтымағы мен бірлігі мықты болмайынша, мемлекеттің тұтастық келбетін сақтау мүмкін емес.

Халқымыз «тар жерде табыс­қан кең жерде келіседі» демейтін бе еді?!

Ең тар замандарда қазақ құша­ғына алған өзге этнос өкілдері бүгінде өз бауырларымыз атанып, бізбен бір халыққа айналды.

1. ***Қорытынды: Сонымен, «Қазақстан-2050» Страте­гия­сын жүзеге асыруға кірістік.***

Бүгінде біздің 2050 жылға дейінгі этносаралық саладағы стра­тегиялық болжамымызды қа­лыптастыруға толықтай негіз бар.

1. ***Оқушылармен сұхбат:*** **Қазақстан 2050 жылы қандай ел болады?**

***Оқушылар жауаптары:*** 2050 жылы Қазақстанның жұдырық­тай жұмылған біртұтас халық, үлгілі ұлт­тық мемлекет болатынына мен сенімдімін.

***Мұғалім:***

Қоғамдық келісім біртұтас полиэтнос­тық халық, мемлекет пен азаматтық қо­ғам институттары, саяси партиялар, діни конфессиялар өмірінің басты ерекшелігі болуы тиіс.

Қоғамдық келісім Жалпыға Ортақ Еңбек Қоғамының ереже тұтар қалыбы болуы тиіс.

Жаңа жағдайларда Қазақстан халқы Ассамблеясының жауап­кер­шілігі тек арта түсетін болады.

Қоғамдық келісім тиімді ин­нова­ция­лық экономикаға не­гізделеді.

Қазақстанның әрбір азаматы айқын перспективалар, бола­шағына сенімділік, кәсіби өсу үшін барлық мүмкіндіктерге ие болады.

Бұл – жаңа стратегиялық құжат.

Оның жібек желісі – қоғамдық келісім мен ұлттық бірлік.

Тұжырымдаманы табысты жү­зе­ге асыру үшін бізге мыналар қажет:

**Бірінші.** Облыс әкімдеріне жер­гілікті ерекшеліктер мен этнодемо­гра­фиялық құрылымдарды есепке ала отырып, өңірлік ҚХА-ны дамытудың тұжырымдамасын жасау тапсырылады.

**Екінші.** Қоғамдық келісім мен әлеуметтік бастамалардың ор­та­лығы ре­тінде Достық үйлері жұ­мысының тиім­ділігін арттыру қажет.

**Үшінші.** Ассамблеяның «тігі» мен «көлбеуі» әр қазақстандыққа, әсіресе, әр жас қазақстандыққа жетуі міндет.

Жастарды Ассамблеяның қоғам­дық келісім қалыптастыру жө­ніндегі бар­лық деңгейдегі шарала­рына тартуды қамтамасыз ету маңызды.

**Төртінші.** Қоғамдық келісім бүкіл ха­лық өмірінің басты қа­ғидаты болуы тиіс.

**Бесінші.** Қоғамдық келісім халық­ара­лық аспектілерге ие.

Қазақстанның этносаралық толерант­ты­лық пен қоғамдық келісім моделі оның таяу және алыс шетелдердегі брендіне айналды.

Ассамблеяның саяси қу­ғын-сүргін құр­бандарын еске алуға арналған «Бола­шақ жо­лын­дағы естелік» жобасы мен Толеранттылық мәселелері жө­ніндегі аза­маттық форумы халық­аралық резонанс алды.

Жақында Азиядағы өзара іс-қимыл және сенім шаралары жөніндегі кеңестің Атқарушы хатшылығы Ассамблеямен ын­тымақтастық туралы Хаттамаға қол қою бастамасын көтерді.

**Алтыншы.** Ассамблеяны да­мытуға ЭКСПО-2017-ге дайындық қуатты серпін беруі тиіс.

Көрмеге әлемнің ондаған ел­дерінен, оның ішінде қазақстандық этностар шыққан елдерден делегациялар қатысады және олар өздерінің үлкен мәдени бағ­дарламасын әкеледі.

Ассамблея, этномәдени бір­лестіктер, халық диплома­тия­сының жанды көпірі ретінде, көрменің этностық топтар жетіс­тік­терінің жарқын көрінісіне айналуы үшін жағдай жасаулары керек.

Қазақстан халқы біздің мей­ман­дары­мыздың қонақжай қожайы­нына айналуы тиіс.

1. ***Оқушылар мен ата-аналардың тақырып бойынша ой-пікірлері.***
2. ***Мұғалім:*** Отанымыздың болашағы- сендерге жаңа оқу жылында табыс, ашық аспан тілеймін!